ETE พุ่งเกือบ 7% โบรกฯชี้กำไรปีนี้โตกระโดด-แนะซื้อเป้าหมาย 5.06 บ.
ETE พุ่งเกือบ 7% โดย ณ เวลา 15.00 น. ราคาอยู่ที่ 4.36 บาท บวก 0.26 บาท หรือ 6.34% สูงสุดที่ 4.42 บาท ต่ำสุดที่ 4.10 บาท มูลค่าซื้อขายที่ 269.55 ล้านบาท โบรกฯชี้กำไรปีนี้โตกระโดด-แนะ"ซื้อ"เป้า 5.06 บ.
19 มิ.ย. 2560

ผู้สื่อข่าวรายงานว่า ราคาหุ้น บริษัท บูรพา เทคนิคอล เอ็นจิเนียริ่ง จำกัด (มหาชน) หรือ ETE ล่าสุด ณ เวลา 15.00 น. ราคาอยู่ที่ 4.36 บาท บวก 0.26  บาท หรือ 6.34% สูงสุดที่ 4.42  บาท ต่ำสุดที่ 4.10 บาท มูลค่าซื้อขายที่ 269.55 ล้านบาท ขณะที่ดัชนีตลาดหุ้นไทยโดยรวมบวก 0.34%
 
ด้าน บล.โกลเบล็ก ระบุในบทวิเคราะห์ (16 มิ.ย.) แนะ “ซื้อ” ETE ให้ราคาเหมาะสม 5.06 บาท โดย ETE ตั้งเป้ารายได้ปี 60 เติบโต 15-20% ช่วงเดียวกันเมื่อปีก่อน  สู่ 1.6-1.7 พันล้านบาท  ทั้งนี้ ผู้บริหารตั้งเป้ารายได้เติบโตสู่ 1.6-1.7 พันล้านบาทโดยแบ่งเป็น ธุรกิจบริหารจัดการ : บริหารงานวิศวกรรม : พลังงานทดแทน : ธุรกิจใหม่ในสัดส่วน 40 : 40 : 10 : 10 ในปัจจุบันบริษัทมี Backlog รอรับรู้รายได้ปี 60 ที่ 1.4 พันล้านบาทหรือ 80% ของเป้ารายได้ และกำลังจัดตั้งธุรกิจใหม่เกี่ยวกับอุปกรณ์รักษาความปลอดภัยซึ่งคาดว่าจะเริ่มดำเนินงานในไตรมาส 3 นี้โดยคาดว่าจะรับรู้รายได้ราว 100 ล้านบาท
โดยธุรกิจพลังงานแสงอาทิตย์และธุรกิจบริหารงานวิศวกรรมเป็นตัวหลักในการเติบโต : ธุรกิจพลังงานแสงอาทิตย์แม้จะมีสัดส่วนรายได้เพียง 10 % แต่มีอัตรากำไรขั้นต้นสูงถึง 51% ซึ่งมากกว่าธุรกิจบริหารงานวิศวกรรมและบริหารจัดการที่ 20% และ 8% ตามลำดับ โดยเราคาดว่าธุรกิจพลังงานแสงอาทิตย์และธุรกิจบริหารงานวิศวกรรมจะเป็นตัวหลักในการเติบโตของบริษัทเนื่องจาก 1) บริษัทร่วมมือกับสหกรณ์เพื่อจับฉลากโซลาร์ เฟส 2 40 MW ในวันที่ 26 มิ.ย. และ 2) ปี 60-61 กฟผ. จะมีการปรับปรุงสายส่งหลัก (230-500kV) และสายส่งย่อย (ต่ำกว่า 115kV) ในภาคอีสาน ภาคตะวันตก และภาคใต้รวม 1.5 แสนล้านบาท ซึ่งบริษัทพร้อมเข้าร่วมประมูลในส่วนสายส่งย่อย อย่างไรก็ตามทาง กฟผ. ยังไม่แยกมูลค่างานระหว่างสายส่งหลักและสายส่งย่อยออกมาเราจึงยังไม่ได้รวมในประมาณการ
คาดว่ากำไรปกติปี 60-61 เติบโต 97%ช่วงเดียวกันเมื่อปีก่อน และ 9%ช่วงเดียวกันเมื่อปีก่อน ตามลำดับ บริษัทรายงานกำไร ไตรมาส 1/60 ที่ 17 ล้านบาท +420%ช่วงเดียวกันเมื่อปีก่อน จากการรับรู้รายได้เต็มไตรมาสของธุรกิจพลังงานแสงอาทิตย์ โดยเราคาดกำไรปี 60 อยู่ที่ 61 ล้านบาท +97%ช่วงเดียวกันเทมื่อปีก่อน (ยังไม่ได้รวมโซลาร์สหกรณ์ เฟส2 และงานประมูลสายส่งของกฟผ.) โดยได้รับแรงหนุนหลักจากธุรกิจพลังงานแสงอาทิตย์กำลังการผลิต 16.45 MW ที่รับรู้รายได้เต็มปี ซึ่งเราประเมินว่าจะสร้างกำไรราว 30-40 ล้านบาท/ปี หรือคิดเป็น 50-65% ของประมาณการกำไรทั้งปี ขณะที่ปี 61 คาดว่ากำไรจะอยู่ที่ 67 ล้านบาทเติบโต 9% โดยยังไม่ได้รวมงานโซลาร์สหกรณ์ เฟส 2 และงานประมูลสายส่งของกฟผ. ในประมาณการซึ่งจะเป็นอัพไซด์ในอนาคต